Source: https://eur-lex.europa.eu/legal-content/RO/TXT/?uri=CELEX:32014L0047
Timestamp: 2019-07-21 20:20:44+00:00

Document:
Directiva 2014/47/UE a Parlamentului European și a Consiliului din 3 aprilie 2014 privind controlul tehnic în trafic al vehiculelor comerciale care circulă în Uniune și de abrogare a Directivei 2000/30/CE Text cu relevanță pentru SEE
DIRECTIVA 2014/47/UE A PARLAMENTULUI EUROPEAN ȘI A CONSILIULUI
privind controlul tehnic în trafic al vehiculelor comerciale care circulă în Uniune și de abrogare a Directivei 2000/30/CE
În Cartea albă din 28 martie 2011 intitulată „Foaie de parcurs pentru un spațiu european unic al transporturilor – Către un sistem de transport competitiv și eficient din punct de vedere al resurselor”, Comisia a stabilit obiectivul „viziunea zero” conform căruia Uniunea ar trebui să se apropie, până în 2050, de cifra zero în privința numărului de decese cauzate de accidente rutiere. Pentru a atinge acest obiectiv, se așteaptă ca tehnologia vehiculelor să contribuie în mod semnificativ la îmbunătățirea nivelului de siguranță al transportului rutier.
În comunicarea sa intitulată „Pentru un spațiu european de siguranță rutieră: orientări pentru politica de siguranță rutieră 2011-2020”, Comisia a propus o reducere adițională la jumătate a numărului total de decese cauzate de accidente rutiere în Uniunea Europeană până în anul 2020, începând din 2010. În vederea atingerii acestui obiectiv, Comisia a stabilit șapte obiective strategice și a identificat acțiuni pentru vehicule mai sigure, o strategie de reducere a numărului de răniri, precum și măsuri pentru îmbunătățirea siguranței participanților la trafic vulnerabili, în special a motocicliștilor.
Inspecția tehnică auto este parte componentă a unui regim mai larg destinat să garanteze că vehiculele sunt menținute în condiții acceptabile din punct de vedere al siguranței și al protecției mediului pe durata utilizării lor. Acest regim ar trebui să includă inspecții tehnice periodice ale vehiculelor și controale tehnice în trafic ale vehiculelor utilizate în activitățile de transport comercial rutier, precum și să prevadă o procedură de înmatriculare a vehiculelor care să permită suspendarea autorizării de a folosi în trafic un vehicul în cazul în care vehiculul reprezintă un risc imediat pentru siguranța rutieră. Inspecția tehnică periodică ar trebui să fie principalul instrument pentru a se garanta conformitatea vehiculelor cu normele tehnice aferente circulației pe drumurile publice. Controalele tehnice în trafic ale vehiculelor comerciale ar trebui doar să completeze inspecțiile tehnice periodice.
În Uniune au fost adoptate o serie de standarde și cerințe tehnice în materie de siguranță a vehiculelor și de caracteristici legate de mediu. Este necesar să se asigure, prin intermediul unui regim de controale tehnice în trafic inopinate, că vehiculele rămân conforme normelor tehnice aferente circulației pe drumurile publice.
Controalele tehnice în trafic reprezintă un element esențial pentru menținerea în permanență a unui nivel ridicat de conformitate tehnică a vehiculelor comerciale pe toată durata lor de utilizare. Aceste controale contribuie nu numai la siguranța rutieră și la o reducere a emisiilor vehiculelor, ci și la evitarea concurenței neloiale în domeniul transportului rutier datorată acceptării unor niveluri de control diferite de la un stat membru la altul.
Regulamentul (CE) nr. 1071/2009 al Parlamentului European și al Consiliului (3) a înființat Registrul european al întreprinderilor de transport rutier (ERRU). ERRU permite interconectarea registrelor electronice naționale ale întreprinderilor de transport din întreaga Uniune, în conformitate cu normele Uniunii privind protecția datelor cu caracter personal. Utilizarea respectivului sistem, exploatat de autoritatea competentă din fiecare stat membru, facilitează cooperarea dintre statele membre.
Prezenta directivă ar trebui să se aplice anumitor vehicule comerciale cu o viteză maximă prin construcție mai mare de 25 km/h din categoriile definite în Directiva 2007/46/CE a Parlamentului European și a Consiliului (4). Acest lucru nu ar trebui să împiedice însă statele membre să efectueze controale tehnice în trafic asupra vehiculelor care nu intră sub incidența prezentei directive sau să verifice alte aspecte ale transportului rutier, în special cele referitoare la timpul de conducere și de repaus sau la transportul mărfurilor periculoase.
Tractoarele cu roți cu viteza maximă prin construcție mai mare de 40 km/h tind să înlocuiască camioanele în activitățile de transport local și în activități comerciale de transport rutier de marfă. Potențialul lor de risc este comparabil cu cel al camioanelor și, în consecință, modul de tratare al vehiculelor din această categorie, folosite în special pe drumurile publice, ar trebui să fie același cu al camioanelor în ceea ce privește controalele tehnice în trafic.
Rapoartele privind punerea în aplicare a Directivei 2000/30/CE a Parlamentului European și a Consiliului (5) indică în mod clar importanța controalelor tehnice în trafic. În perioada 2009-2010, mai mult de 350 000 de vehicule supuse controalelor tehnice în trafic pe întreg teritoriul Uniunii au fost raportate ca fiind într-o stare care necesita imobilizarea acestora. Aceste rapoarte indică, de asemenea, existența unor diferențe foarte mari între rezultatele controalelor efectuate în diferite state membre. În perioada 2009-2010, rata de depistare a anumitor deficiențe a variat între 2,1 % din toate vehiculele controlate într-un stat membru și 48,3 % într-un al stat membru. În fine, aceste rapoarte arată diferențele semnificative de la un stat membru la altul în ceea ce privește numărul controalelor tehnice în trafic efectuate. Pentru a ajunge la o abordare mai echilibrată, statele membre ar trebui să se angajeze să efectueze un număr adecvat de controale, proporțional cu numărul vehiculelor comerciale înmatriculate pe teritoriul lor și/sau care circulă pe teritoriul lor.
Furgonetele, cum ar fi vehiculele din categoria N1, și remorcile acestora nu fac obiectul acelorași cerințe ale Uniunii în materie de siguranță rutieră ca vehiculele utilitare grele, precum normele privind timpul de conducere, formarea pentru conducătorii auto profesioniști sau instalarea unor dispozitive limitatoare de viteză. Statele membre ar trebui să țină seama de vehiculele din categoria N1 în strategiile lor globale în materie de siguranță rutieră și controale în trafic, chiar dacă aceste vehicule nu sunt acoperite de domeniul de aplicare al prezentei directive.
Pentru a evita povara și costurile administrative inutile și de a ameliora eficiența controalelor, autoritățile naționale competente ar putea selecta în mod prioritar vehiculele exploatate de întreprinderi care nu respectă standardele de siguranță rutieră și de mediu, în timp ce vehiculele exploatate de operatori responsabili, care acordă atenția cuvenită aspectelor de siguranță, și întreținute în mod corespunzător ar trebui recompensate prin controale mai puțin frecvente. Selectarea vehiculelor pentru controalele în trafic bazată pe profilul de risc al operatorilor acestora s-ar putea dovedi a fi un instrument util în vederea verificării mai atente și mai frecvente a întreprinderilor cu un grad ridicat de risc.
Controalele tehnice în trafic ar trebui să fie susținute de folosirea unui sistem de clasificare în funcție de gradul de risc. Regulamentul (CE) nr. 1071/2009 impune statelor membre să extindă sistemul de clasificare în funcție de gradul de risc instituit în temeiul Directivei 2006/22/CE a Parlamentului European și a Consiliului (6) în ceea ce privește punerea în aplicare a normelor privind timpul de conducere și perioadele de odihnă pentru a acoperi alte domenii specifice legate de transportul rutier, inclusiv conformitatea tehnică a vehiculelor comerciale. Prin urmare, informațiile privind numărul și gravitatea deficiențelor constatate la vehicule ar trebui introduse în sistemul de clasificare în funcție de gradul de risc instituit în temeiul articolului 9 din Directiva 2006/22/CE. Ar trebui ca statele membre să poată decidă în ceea ce privește mecanismele tehnice și administrative adecvate pentru folosirea sistemelor de clasificare în funcție de gradul de risc. Eficacitatea și armonizarea sistemelor de clasificare în funcție de gradul de risc în întreaga Uniune ar trebui analizate în continuare.
Deținătorul certificatului de înmatriculare și, după caz, operatorul vehiculului ar trebui să fie responsabili de menținerea vehiculului într-o stare conformă cu normele tehnice aferente circulației pe drumurile publice.
La realizarea controalelor tehnice în trafic, inspectorii ar trebui să acționeze independent, iar aprecierea lor nu ar trebui să fie afectată de conflicte de interese, inclusiv cele de tip economic sau personal, în special în relația cu conducătorul auto, operatorul sau deținătorul certificatului de înmatriculare, care ar putea influența imparțialitatea și obiectivitatea deciziilor acestora. În consecință, recompensarea inspectorilor nu ar trebui să fie direct legată de rezultatele controalelor tehnice în trafic. Acest fapt nu ar trebui să împiedice statele membre să autorizeze organisme private să realizeze atât controale tehnice detaliate în trafic, cât și reparații ale vehiculelor, chiar și în cazul aceluiași vehicul.
Controalele tehnice în trafic ar trebui să constea în controlul inițial și, dacă este necesar, în controale mai amănunțite. În ambele cazuri, acestea ar trebui să vizeze părți și sisteme relevante ale vehiculelor. Pentru a se ajunge la controale detaliate mai armonizate la nivelul Uniunii, ar trebui introduse metode recomandate de control și exemple de deficiențe și ar fi necesară clasificarea lor în funcție de gravitate pentru fiecare element supus controlului.
Arimarea încărcăturii este esențială pentru siguranța rutieră. Prin urmare, încărcătura ar trebui să fie arimată astfel încât să suporte accelerările care au loc în timpul utilizării vehiculului la drum. Din motive practice, forțele dependente de masă care rezultă din astfel de accelerări ar trebui să fie utilizate drept valori limită pe baza standardelor europene. Personalul implicat în controalele legate de arimarea încărcăturii ar trebui să beneficieze de o formare adecvată.
Toate părțile implicate în procesul logistic, inclusiv ambalatori, încărcători, societăți de transport, operatori și conducători auto, au un rol în asigurarea ambalării corespunzătoare a încărcăturii și a încărcării acesteia pe un vehicul adecvat.
În mai multe state membre, rapoartele privind controalele tehnice în trafic sunt elaborate prin mijloace electronice. În astfel de cazuri, conducătorul auto ar trebui să primească o copie a raportului de inspecție. Toate datele și informațiile colectate pe durata controalelor tehnice în trafic trebuie transferate într-o bază de date comună a statului membru în cauză pentru ca datele să poată fi ușor prelucrate, iar transferul de informații relevante să se poată face fără vreo sarcină administrativă suplimentară.
Pentru a reduce sarcina administrativă a autorităților care execută controalele, rapoartele privind controalele tehnice în trafic inițiale, inclusiv cele referitoare la vehiculele înmatriculate în țări terțe, ar trebui să includă numai informații esențiale care să ateste că o astfel de verificare a fost realizată în cazul unui anumit vehicul, precum și rezultatul acelei verificări. Un raport detaliat ar trebui să fie necesar numai în cazul în care se realizează un control mai amănunțit în urma controlului inițial.
Comisia ar trebui să examineze posibilitatea de a combina formularul de raportare inclus în anexa IV cu alte rapoarte.
Prin utilizarea unităților mobile de control se reduc întârzierile și costurile pentru operatori, întrucât se pot efectua inspecții mai amănunțite direct pe marginea drumurilor publice. Pentru realizarea unor controale mai detaliate, mai pot fi folosite cele mai apropiate centre de inspecție practicabile și dispozitivele de control tehnic în trafic desemnate.
Personalul care efectuează controale tehnice în trafic ar trebui să beneficieze de formarea sau calificarea corespunzătoare, inclusiv pentru a executa controale vizuale în mod eficient. Inspectorii care efectuează controale tehnice în trafic mai aprofundate ar trebui să dețină cel puțin aceleași competențe și să îndeplinească cel puțin aceleași cerințe ca și cei care efectuează inspecțiile tehnice în conformitate cu Directiva 2014/45/UE a Parlamentului European și a Consiliului (7). Statele membre ar trebui să solicite inspectorilor care efectuează controale în facilități de control tehnic în trafic desemnate sau care utilizează unități de control mobile să îndeplinească aceste cerințe sau cerințe echivalente aprobate de autoritatea competentă.
Pentru reducerea costurilor ce decurg din utilizarea echipamentelor tehnice pentru un control tehnic în trafic mai detaliat, statele membre ar trebui să aibă posibilitatea de a solicita plata în cazul în care se constată deficiențe. Suma acestei plăți ar trebui să fie rezonabilă și proporțională.
Cooperarea și schimbul de bune practici între statele membre sunt esențiale pentru a realiza un sistem mai armonizat de controale tehnice în trafic în întreaga Uniune. Prin urmare, statele membre ar trebui să colaboreze mai strâns și în timpul activităților operaționale, dacă este posibil. O astfel de cooperare ar trebui să includă organizarea periodică a unor controale tehnice în trafic concertate.
În scopul de a asigura un schimb de informații eficient între statele membre, ar trebui să existe, în fiecare stat membru, un punct de contact pentru asigurarea legăturii cu alte autorități competente din domeniu. Acest punct de contact ar trebui, de asemenea, să elaboreze statisticile necesare. Pe lângă aceasta, statele membre ar trebui să aplice o strategie națională coerentă de punere în executare pe teritoriul lor și să poată desemna un organism care să coordoneze punerea în aplicare a acesteia. Autoritățile competente din fiecare stat membru ar trebui să desemneze proceduri prin care se stabilesc termenele limită și conținutul informațiilor care trebuie transmise.
La desemnarea unui punct de contact, ar trebui respectate dispozițiile constituționale și nivelul de competențe corespunzător.
Pentru a permite monitorizarea regimului controalelor tehnice în trafic pus în practică în Uniune, statele membre ar trebui să comunice Comisiei, înainte de 31 martie 2021 și, ulterior, la fiecare doi ani, anterior datei de 31 martie, rezultatele controalelor tehnice în trafic efectuate. Comisia ar trebui să raporteze datele colectate Parlamentului European și Consiliului.
Pentru a reduce la minimum pierderile de timp pentru întreprinderi și șoferi și pentru a mări eficiența globală a controalelor în trafic, ar trebui încurajată efectuarea controalelor tehnice în trafic, alături de controalele efectuate pentru a verifica respectarea legislației sociale din domeniul transportului rutier, în special a Regulamentului (CE) nr. 561/2006 al Parlamentului European și al Consiliului (8), a Directivei 2006/22/CE și a Regulamentului (CEE) nr. 3821/85 al Consiliului (9).
Statele membre ar trebui să stabilească norme privind sancțiunile aplicabile în cazul încălcării dispozițiilor prezentei directive și să asigure aplicarea acestor norme. Sancțiunile respective ar trebui să fie efective, proporționale, cu efect de descurajare și nediscriminatorii. Statele membre ar trebui să prevadă, în special, măsuri adecvate pentru abordarea refuzului unui conducător auto sau al unui operator de a coopera cu inspectorul și pentru utilizarea neautorizată a unui vehicul cu deficiențe periculoase.
În vederea asigurării unor condiții uniforme pentru punerea în aplicare a prezentei directive, ar trebui conferite competențe de executare Comisiei. Respectivele competențe ar trebui exercitate în conformitate cu Regulamentul (UE) nr. 182/2011 al Parlamentului European și al Consiliului (10).
Comisia nu ar trebui să adopte acte de punere în aplicare privind procedurile de notificare a vehiculelor care prezintă deficiențe majore sau periculoase punctelor de contact ale statelor membre de înmatriculare, precum și actele de punere în aplicare de stabilire a formatului datelor pentru a transmite Comisiei informațiile colectate de statele membre cu privire la vehiculele inspectate, în cazul în care comitetul înființat în temeiul prezentei directive nu emite niciun aviz referitor la proiectul de act de punere în aplicare prezentat de Comisie.
În vederea actualizării, dacă este cazul, a articolului 2 alineatul (1) și a punctului 6 din anexa IV, fără a afecta domeniul de aplicare al prezentei directive, a actualizării punctului 2 din anexa II, în ceea ce privește metodele, și a adaptării punctului 2 din anexa II, în ceea ce privește lista elementelor de verificat, metodele de inspecție, motivele respingerii și evaluarea deficiențelor, competența de a adopta acte delegate în conformitate cu articolul 290 din Tratatul privind funcționarea Uniunii Europene ar trebui să fie delegată Comisiei. Este deosebit de important ca, în timpul lucrărilor pregătitoare, Comisia să organizeze consultări adecvate, inclusiv la nivel de experți. Atunci când pregătește și elaborează acte delegate, Comisia ar trebui să asigure o transmitere simultană, în timp util și adecvată a documentelor relevante către Parlamentul European și Consiliu.
Deoarece obiectivul prezentei directive, și anume acela de a îmbunătăți siguranța rutieră prin stabilirea de cerințe minime comune și norme armonizate privind controalele tehnice în trafic ale vehiculelor care circulă în Uniune, nu poate fi realizat în mod satisfăcător de către statele membre, dar, având în vedere amploarea acțiunii, poate fi realizat mai bine la nivelul Uniunii, aceasta poate adopta măsuri în conformitate cu principiul subsidiarității, astfel cum este prevăzut la articolul 5 din Tratatul privind Uniunea Europeană. În conformitate cu principiul proporționalității, astfel cum este definit la articolul respectiv, prezenta directivă nu depășește ceea ce este necesar pentru realizarea obiectivului menționat.
Prezenta directivă respectă drepturile fundamentale și principiile recunoscute de Carta drepturilor fundamentale a Uniunii Europene, astfel cum se menționează la articolul 6 din Tratatul privind Uniunea Europeană.
Prezenta directivă dezvoltă regimul existent referitor la controalele tehnice în trafic, actualizează cerințele tehnice ale Directivei 2000/30/CE și include regulile cuprinse în Recomandarea 2010/379/UE a Comisiei (11). Prin urmare, Directiva 2000/30/CE ar trebui să fie abrogată,
În scopul ameliorării siguranței rutiere și a protecției mediului, prezenta directivă stabilește cerințe minime pentru un regim al controalelor tehnice în trafic aplicate vehiculelor comerciale care circulă pe teritoriul statelor membre.
(1) Prezenta directivă se aplică vehiculelor comerciale cu o viteză maximă prin construcție mai mare de 25 km/h aparținând următoarelor categorii, astfel cum sunt definite în Directiva 2003/37/CE a Parlamentului European și a Consiliului (12) și în Directiva 2007/46/CE:
autovehicule concepute și construite în principal pentru transportul persoanelor și al bagajelor lor, care au, în afara locului pe scaunul conducătorului auto, mai mult de opt locuri pe scaune – categoriile M2 și M3;
autovehicule concepute și construite în principal pentru transportul de mărfuri cu o masă maximă mai mare de 3,5 tone – categoriile N2 și N3;
remorci concepute și construite pentru transportul de mărfuri sau persoane, precum și pentru cazarea persoanelor, și cu o masă maximă mai mare de 3,5 tone – categoriile O3 și O4;
tractoare cu roți din categoria T5, utilizate în principal pe drumurile publice, în activități comerciale de transport rutier de marfă, cu viteza maximă prin construcție mai mare de 40 km/h.
(2) Prezenta directivă nu aduce atingere dreptului statelor membre de a efectua controale tehnice în trafic asupra vehiculelor care nu intră sub incidența prezentei directive, cum ar fi vehiculele comerciale ușoare din categoria N1 a căror masă maximă nu depășește 3,5 tone, și de a verifica alte aspecte ale transportului rutier și ale siguranței rutiere sau de a efectua controale în alte locuri decât pe drumurile publice. Nicio dispoziție din prezenta directivă nu împiedică statele membre să limiteze utilizarea unui anumit tip de vehicule la anumite părți din rețeaua sa rutieră pe motive de siguranță rutieră.
„vehicul” înseamnă orice autovehicul care nu circulă pe șine sau remorca sa;
„autovehicul” înseamnă orice vehicul motorizat cu roți care se deplasează prin propriile mijloace, cu o viteză maximă prin construcție mai mare de 25 km/h;
„remorcă” înseamnă orice vehicul cu roți și fără autopropulsie, conceput și construit pentru a fi tractat de un autovehicul;
„semiremorcă” înseamnă orice remorcă concepută pentru a fi atașată unui autovehicul astfel încât o parte a sa să se sprijine pe autovehicul și o parte substanțială din masa ei și masa încărcăturii sale să fie suportate de autovehicul;
„încărcătură” înseamnă toate bunurile care ar fi în mod normal plasate în sau pe partea de vehicul destinată să transporte o sarcină și care nu sunt fixate permanent pe acesta, inclusiv obiectele din dispozitive de transport, cum ar fi lăzile, cutiile mobile sau containerele, plasate pe vehicule;
„vehicul comercial” înseamnă un autovehicul împreună cu remorca sau semiremorca sa, utilizat în principal pentru transportul de mărfuri sau de pasageri în scopuri comerciale, precum transportul pentru terți și în contul terților sau transport pe cont propriu sau în alte scopuri profesionale;
„vehicul înmatriculat într-un stat membru” înseamnă un vehicul înmatriculat sau pus în circulație într-un stat membru;
„deținător al unui certificat de înmatriculare” înseamnă persoana fizică sau juridică pe al cărei nume este înmatriculat vehiculul;
„întreprindere” înseamnă o întreprindere astfel cum este definită la articolul 2 punctul 4 din Regulamentul (CE) nr. 1071/2009;
„control tehnic în trafic” înseamnă un control tehnic inopinat al vehiculelor comerciale efectuat de autoritățile competente ale unui stat membru sau sub supravegherea directă a acestora;
„drum public” înseamnă un drum de utilitate publică generală, precum drumurile locale, regionale sau naționale, șoselele, drumurile expres sau autostrăzile;
„inspecție tehnică” înseamnă o inspecție în conformitate cu articolul 3 punctul 9 din Directiva 2014/45/UE;
„certificat de inspecție tehnică” înseamnă un raport al inspecției tehnice eliberat de autoritatea competentă sau de un centru de inspecție, care conține rezultatul inspecției tehnice;
„autoritate competentă” înseamnă o autoritate sau un organism public abilitat de un stat membru de a fi responsabil cu administrarea sistemului de control tehnic în trafic, inclusiv, dacă este cazul, cu efectuarea unor astfel de controale;
„inspector” înseamnă o persoană autorizată de un stat membru sau de autoritatea competentă a acestuia să efectueze controale tehnice în trafic inițiale și/sau mai detaliate;
„deficiențe” se referă la defecțiuni tehnice și alte situații de neconformitate constatate în timpul unui control tehnic în trafic;
„control tehnic în trafic concertat” înseamnă un control tehnic în trafic întreprins în comun de autoritățile competente din două sau mai multe state membre;
„operator” înseamnă o persoană fizică sau juridică care exploatează vehiculul în calitate de proprietar sau este autorizat să exploateze vehiculul de către proprietarul acestuia;
„unitate mobilă de control” înseamnă un sistem transportabil de echipamente de inspecție necesare pentru efectuarea de controale tehnice în trafic mai detaliate, operat de inspectori competenți pentru a realiza controale tehnice în trafic mai detaliate;
„facilitate de control tehnic în trafic desemnată” înseamnă o zonă fixă pentru efectuarea controalelor tehnice în trafic inițiale și/sau mai detaliate care poate fi echipată și cu echipamente de inspecție instalate permanent.
SISTEMUL DE CONTROL TEHNIC ÎN TRAFIC ȘI OBLIGAȚIILE GENERALE
Sistemul de control tehnic în trafic
Sistemul de control tehnic în trafic include controalele tehnice în trafic inițiale menționate la articolul 10 alineatul (1) și controalele tehnice în trafic mai detaliate menționate la articolul 10 alineatul (2).
Procentul de vehicule care trebuie controlate
(1) Pentru vehiculele menționate la articolul 2 alineatul (1) literele (a), (b) și (c), numărul total de controale tehnice în trafic inițiale în Uniune în fiecare an calendaristic corespunde unei proporții de cel puțin 5 % din numărul total al acestor vehicule care sunt înmatriculate în statele membre.
(2) Fiecare stat membru depune eforturi pentru a efectua un număr adecvat de controale tehnice în trafic inițiale, proporțional cu numărul total de astfel de vehicule care sunt înmatriculate pe teritoriul său.
(3) Informațiile referitoare la vehiculele verificate sunt comunicate Comisiei în conformitate cu articolul 20 alineatul (1).
Pentru vehiculele menționate la articolul 2 alineatul (1) literele (a), (b) și (c), statele membre asigură introducerea în sistemul de clasificare în funcție de gradul de risc instituit în temeiul articolului 9 din Directiva 2006/22/CE a informațiilor privind numărul și gravitatea deficiențelor, stabilite în anexa II și, după caz, în anexa III, constatate la vehicule exploatate de întreprinderi individuale. Pentru a atribui fiecărei întreprinderi un profil de risc, statele membre pot folosi criteriile stabilite în anexa I. Aceste informații se utilizează pentru verificarea mai riguroasă și mai frecventă a întreprinderilor cu un grad de risc ridicat. Sistemul de clasificare în funcție de gradul de risc este administrat de autoritățile competente din statele membre.
În vederea punerii în aplicare a primului paragraf, statul membru de înmatriculare folosește informația primită de la alte state membre în temeiul articolului 18 alineatul (1).
Statele membre pot permite inspecții tehnice suplimentare voluntare. Informațiile privind conformitatea cu cerințele tehnice aferente circulației pe drumurile publice obținute din inspecțiile voluntare pot fi avute în vedere pentru a îmbunătăți profilul de risc al unei întreprinderi.
(1) Statele membre solicită ca certificatul de inspecție tehnică aferent celei mai recente inspecții tehnice periodice sau o copie a acestuia sau, în cazul unui certificat de inspecție tehnică electronic, o copie certificată a certificatului sau un original al acestuia și raportul întocmit cu ocazia celui mai recent control tehnic în trafic să fie păstrate la bordul vehiculului, dacă sunt disponibile. Statele membre pot permite autorităților lor să accepte dovezi electronice ale unor astfel de inspecții, atunci când informații în acest sens sunt accesibile.
(2) Statele membre solicită întreprinderilor și conducătorilor unui vehicul supus unui control tehnic în trafic să coopereze cu inspectorii și să ofere acces la vehicul, la piesele acestuia și la întreaga documentația relevantă în scopul efectuării controlului.
(3) Statele membre se asigură că responsabilitățile întreprinderilor de a-și menține vehiculele într-o stare de siguranță și de conformitate cu normele tehnice aferente circulației pe drumurile publice sunt definite, fără a aduce atingere responsabilităților conducătorilor acestor vehicule.
(1) Inspectorii se abțin de la orice fel de discriminare pe considerente care țin de naționalitatea conducătorului auto sau de țara de înmatriculare ori de punerea în circulație a vehiculului atunci când selectează vehiculul pentru un control tehnic în trafic și când efectuează controlul.
(2) Atunci când efectuează un control tehnic în trafic, inspectorul este liber de orice conflict de interese care ar putea influența imparțialitatea și obiectivitatea deciziilor sale.
(3) Recompensa pentru inspectori nu este direct legată de rezultatele controalelor tehnice în trafic inițiale sau mai detaliate.
(4) Controalele tehnice în trafic mai detaliate sunt efectuate de inspectori care îndeplinesc cerințele minime de competență și de formare stabilite la articolul 13 și în anexa IV din Directiva 2014/45/UE. Statele membre pot să prevadă ca inspectorii care efectuează controale în facilități de control tehnic în trafic desemnate sau care utilizează unități de control mobile să îndeplinească aceste cerințe sau cerințe echivalente aprobate de autoritatea competentă.
Selectarea vehiculelor pentru controlul tehnic inițial în trafic
Atunci când identifică vehicule care urmează a fi supuse unui control tehnic în trafic inițial, inspectorii pot alege cu prioritate vehicule exploatate de întreprinderi cu un profil de risc ridicat, astfel cum se menționează în Directiva 2006/22/CE. Vehiculele pot fi selectate pentru control și aleatoriu sau atunci când există suspiciunea că acestea prezintă un risc pentru siguranța rutieră sau pentru mediu.
Conținutul și metodele controalelor tehnice în trafic
(1) Statele membre se asigură că vehiculele selectate în conformitate cu articolul 9 sunt supuse unui control tehnic în trafic inițial.
La fiecare control tehnic în trafic inițial al unui vehicul, inspectorul:
verifică cel mai recent certificat de inspecție tehnică și cel mai recent raport de control tehnic în trafic, dacă sunt disponibile, păstrate la bord, sau dovezile electronice ale acestora în conformitate cu articolul 7 alineatul (1);
efectuează o evaluare vizuală a stării tehnice a vehiculului;
poate efectua o evaluare vizuală a arimării încărcăturii vehiculului în conformitate cu articolul 13;
poate efectua verificări tehnice prin orice metodă pe care o consideră adecvată. Aceste verificări tehnice se pot efectua pentru a justifica o decizie de a supune vehiculul unui control tehnic în trafic mai detaliat sau de a solicita ca deficiențele să fie remediate fără întârziere în conformitate cu articolul 14 alineatul (1).
Inspectorul verifică dacă toate deficiențele indicate în raportul de control tehnic în trafic anterior au fost remediate.
(2) Pe baza rezultatului inspecției inițiale, inspectorul decide dacă vehiculul sau remorca acestuia ar trebui supuse unui control tehnic în trafic mai detaliat.
(3) Un control tehnic în trafic mai detaliat acoperă elementele enumerate în anexa II care sunt considerate necesare și relevante, având în vedere în special siguranța frânelor, a anvelopelor, a jantelor, a șasiului și a elementelor poluante și metodele recomandate aplicabile verificării acelor elemente.
(4) În cazul în care un certificat de inspecție tehnică sau un raport de control tehnic în trafic demonstrează că în cursul ultimelor trei luni a fost controlat unul dintre elementele enumerate în anexa II, inspectorul nu controlează elementul respectiv, cu excepția cazurilor în care un astfel de control este justificat de existența unei deficiențe evidente.
Instalațiile de control
(1) Un control tehnic în trafic mai detaliat se efectuează cu ajutorul unei unități mobile de control sau al unei facilități de control tehnic în trafic desemnate sau într-un centru de inspecție astfel cum se menționează în Directiva 2014/45/UE.
(2) Dacă un control mai detaliat urmează să fie efectuat într-un centru de inspecție sau într-o facilitate de control tehnic în trafic desemnată, acesta trebuie efectuat cât mai curând posibil, în unul dintre cele mai apropiate centre sau în una dintre cele mai apropiate centre sau facilități practicabile.
(3) Unitățile mobile de control și facilitățile de control tehnic în trafic desemnate includ echipamente adecvate pentru efectuarea unui control tehnic în trafic mai detaliat, printre care echipamentele necesare pentru evaluarea stării frânelor, a eficienței frânării, a direcției, a suspensiei și a elementelor poluante ale vehiculului, după caz. Atunci când unitățile mobile de control sau facilitățile de control tehnic în trafic desemnate nu includ echipamente necesare pentru verificarea unui element indicat la controlul inițial, vehiculul este trimis la un centru sau o facilitate de control la care se poate efectua o verificare detaliată a elementului respectiv.
Clasificarea deficiențelor
(1) Pentru fiecare element care urmează să fie inspectat, în anexa II figurează o listă a posibilelor deficiențe și a gradului de lor gravitate care trebuie folosită în timpul controalelor tehnice în trafic.
(2) Deficiențele identificate pe parcursul controalelor tehnice în trafic ale vehiculelor se clasifică în una dintre următoarele categorii:
deficiențe minore care nu au un efect semnificativ asupra siguranței vehiculului sau nu au impact asupra mediului și alte neconformități minore;
deficiențe majore susceptibile să compromită siguranța vehiculului, să aibă impact asupra mediului, să-i pună în pericol pe ceilalți participanți la trafic sau alte neconformități mai importante;
deficiențe periculoase care constituie un risc direct și imediat la adresa siguranței rutiere sau au un impact asupra mediului.
(3) Un vehicul care prezintă deficiențe care se încadrează în mai mult de o categorie de deficiențe dintre cele menționate la alineatul (2) este clasificat în categoria care corespunde deficienței mai grave. Un vehicul care prezintă mai multe deficiențe la aceleași aspecte verificate, astfel cum sunt definite în domeniul de aplicare al controalelor menționate la punctul 1 din anexa II, poate fi clasificat în categoria următoare de gravitate a deficiențelor dacă se consideră că efectul combinat al acestor deficiențe generează un risc mai mare la adresa siguranței rutiere.
Controlul arimării încărcăturii
(1) În cursul unui control tehnic în trafic, un vehicul poate fi supus unui control al arimării încărcăturii sale în conformitate cu anexa III, pentru a se asigura că încărcătura este arimată astfel încât să nu afecteze condusul în condiții de siguranță sau să nu reprezinte o amenințare pentru viață, sănătate, bunuri sau mediu. Pot fi efectuate controale pentru a se verifica dacă în cursul tuturor manevrelor executate în cursul exploatării vehiculului, inclusiv în cazul situațiilor de urgență sau al manevrelor de pornire în pantă:
poziția încărcăturilor unele față de altele ori față de pereții vehiculului sau de alte suprafețe ale acestuia se poate modifica doar într-o măsură minimă; și
încărcăturile nu pot să părăsească spațiul destinat mărfurilor sau să se deplaseze în afara suprafeței de încărcare.
(2) Fără a aduce atingere cerințelor aplicabile transportului anumitor categorii de bunuri, precum cele vizate de Acordul european referitor la transportul rutier internațional al mărfurilor periculoase (ADR) (13), arimarea încărcăturii și controlul arimării încărcăturii se pot efectua în conformitate cu principiile și, după caz, cu standardele stipulate în secțiunea I din anexa III. Se poate utiliza cea mai recentă versiune a standardelor stipulate în secțiunea I punctul 5 din anexa III.
(3) Procedurile referitoare la măsurile subsecvente, menționate la articolul 14, se pot aplica, de asemenea, în cazul unor deficiențe majore sau periculoase legate de arimarea încărcăturii.
(4) Statele membre dispun ca personalul implicat în controalele legate de arimarea încărcăturii să beneficieze de o formare adecvată în acest sens.
Măsuri subsecvente în cazul identificării unor deficiențe majore sau periculoase
(1) Fără a aduce atingere articolului 14 alineatul (3), statele membre dispun ca orice deficiență majoră sau periculoasă identificată în cursul unui control inițial sau al unuia mai detaliat să fie rectificată înainte ca vehiculul să fie folosit pe drumurile publice.
(2) Inspectorul poate decide ca vehiculul să fie supus unei inspecții tehnice complete într-un termen specificat dacă acesta este înmatriculat în statul membru în care s-a desfășurat controlul tehnic în trafic. Dacă vehiculul este înmatriculat într-un alt stat membru, autoritatea competentă poate solicita autorității competente din acest alt stat membru în cauză, prin intermediul punctelor de contact menționate la articolul 17, să efectueze o nouă inspecție tehnică a acestui vehicul conform procedurii stabilite la articolul 18 alineatul (2). Atunci când se constată deficiențe majore sau periculoase la un vehicul înmatriculat în afara Uniunii, statele membre pot decide să informeze autoritatea competentă a țării în care a fost înmatriculat vehiculul.
(3) În cazul oricăror deficiențe care necesită remedierea promptă sau imediată, ca urmare a oricărui risc direct și imediat la adresa siguranței rutiere, statul membru sau autoritatea competentă în cauză dispun restricționarea sau interzicerea utilizării vehiculului respectiv până la remedierea acestor deficiențe. Utilizarea unui astfel de vehicul poate fi permisă în scopul deplasării lui până la unul dintre cele mai apropiate ateliere unde pot fi reparate aceste deficiențe, cu condiția ca deficiențele periculoase în cauză să fi fost remediate în așa fel încât să îi permită să ajungă la atelierul respectiv și să nu existe niciun risc imediat pentru siguranța ocupanților săi sau a altor participanți la traficul rutier. În cazul deficiențelor care nu necesită remedierea imediată, statul membru sau autoritatea competentă în cauză poate stabili condițiile și intervalul de timp rezonabil în care poate fi folosit vehiculul înainte de remedierea deficienței.
Atunci când nu poate fi reparat astfel încât să poată ajunge până la atelier, vehiculul poate fi dus într-un loc disponibil în care poate fi reparat.
Atunci când, în urma unui control mai detaliat, au fost identificate deficiențe, statele membre pot solicita plata unei taxe rezonabile și proporționale care ar trebui să fie corelată cu costul efectuării respectivului control.
Raportul controlului și bazele de date privind controalele tehnice în trafic
(1) Pentru fiecare control tehnic în trafic inițial efectuat se comunică autorității competente următoarele informații:
țara în care a fost înmatriculat vehiculul;
rezultatul controlului tehnic în trafic inițial.
(2) La încheierea unui control mai detaliat, inspectorul întocmește un raport în conformitate cu anexa IV. Statele membre asigură primirea de către conducătorul auto al vehiculului a unei copii a raportului controlului.
(3) Inspectorul comunică autorității competente rezultatele controalelor tehnice în trafic mai detaliate într-un interval de timp rezonabil de la inspecția respectivă. Autoritatea competentă păstrează aceste informații în conformitate cu legislația aplicabilă privind protecția datelor timp de cel puțin 36 de luni de la data primirii lor.
(1) Statele membre desemnează un punct de contact care:
asigură coordonarea cu punctele de contact desemnate de alte state membre în ceea ce privește acțiunile întreprinse în temeiul articolului 18;
transmite Comisiei datele menționate la articolul 20;
asigură, după caz, orice alt schimb de informații și oferă asistență punctelor de contact ale altor state membre.
(2) Statele membre transmit Comisiei numele și datele de contact ale punctului lor național de contact până la 20 mai 2015 și o informează de îndată cu privire la orice modificare apărută. Comisia întocmește lista tuturor punctelor de contact și o transmite statelor membre.
(1) Atunci când se identifică deficiențe majore sau periculoase sau deficiențe care duc la o restricționare sau la o interdicție de a utiliza vehiculul, la un vehicul care nu este înmatriculat în statul membru unde are loc controlul, punctul de contact notifică rezultatele controlului respectiv punctului de contact din statul membru de înmatriculare a vehiculului. Această notificare conține elementele raportului de control tehnic în trafic, conform anexei IV, și este comunicată, de preferat, prin intermediul registrului electronic național menționat la articolul 16 din Regulamentul (CE) nr. 1071/2009. Comisia adoptă, în conformitate cu procedura de examinare menționată la articolul 23 alineatul (2), norme detaliate privind procedurile de notificare a vehiculelor care prezintă deficiențe majore sau periculoase punctului de contact al statului membru de înmatriculare.
(2) Atunci când se găsesc deficiențe majore sau periculoase la un vehicul, punctul de contact al statului membru în care a fost controlat vehiculul poate solicita autorității competente din statul membru în care este înmatriculat vehiculul, prin intermediul punctului de contact din acest stat membru, să ia măsurile subsecvente corespunzătoare, cum ar fi supunerea vehiculului unei noi inspecții tehnice astfel cum se prevede la articolul 14.
Controale tehnice în trafic concertate
Anual, statele membre întreprind, în mod regulat, activități de control tehnic în trafic concertate. Statele membre pot combina aceste activități cu cele stabilite la articolul 5 din Directiva 2006/22/CE.
Comunicarea de informații către Comisie
(1) Înainte de 31 martie 2021 și, ulterior, din doi în doi ani înainte de 31 martie, statele membre comunică prin mijloace electronice Comisiei datele colectate referitoare la ultimii doi ani calendaristici și referitoare la vehiculele controlate pe teritoriul lor. Respectivele date indică:
numărul de vehicule controlate;
categoria de vehicule controlate;
țara de înmatriculare a fiecărui vehicul controlat;
în cazul controalelor mai detaliate, părțile verificate și elementele cu deficiențe, în conformitate cu punctul 10 din anexa IV.
Primul raport vizează o perioadă de doi ani începând de la 1 ianuarie 2019.
(2) Comisia adoptă norme detaliate, în conformitate cu procedura de examinare menționată la articolul 23 alineatul (2), referitoare la formatul în care datele menționate la alineatul (1) trebuie să fie comunicate prin mijloace electronice. Până la stabilirea acestor norme, se folosește formularul standard de raportare prevăzut în anexa V.
Comisia raportează datele colectate Parlamentului European și Consiliului.
Comisia este împuternicită să adopte acte delegate în conformitate cu articolul 22, în ceea ce privește:
actualizarea, dacă este cazul, a articolului 2 alineatul (1) și a punctului 6 din anexa IV pentru a ține seama de schimbările categoriilor de vehicule rezultate din modificări ale legislației menționate la articolul respectiv, fără a afecta domeniul de aplicare al prezentei directive;
actualizarea punctului 2 din anexa II în ceea ce privește metodele, în cazul în care metode de inspecție mai eficiente și mai eficace devin disponibile, fără a extinde lista elementelor care trebuie verificate;
adaptarea punctului 2 din anexa II, în urma unei evaluări pozitive ale costurilor și beneficiilor implicate, în ceea ce privește lista elementelor de verificat, metodele de inspecție, motivele respingerii și evaluarea deficiențelor în cazul unei modificări a cerințelor obligatorii relevante pentru omologarea de tip din cadrul legislației Uniunii privind siguranța sau mediul.
(2) Competența de a adopta acte delegate menționată la articolul 21 se conferă Comisiei pe o perioadă de cinci ani de la 19 mai 2014. Comisia prezintă un raport privind delegarea de competențe cel târziu cu nouă luni înainte de încheierea perioadei de cinci ani. Delegarea de competențe se prelungește tacit cu intervale de timp identice, cu excepția cazului în care Parlamentul European sau Consiliul se opune prelungirii respective cel târziu cu trei luni înainte de încheierea fiecărei perioade.
(3) Delegarea de competențe menționată la articolul 21 poate fi revocată oricând de Parlamentul European sau de Consiliu. O decizie de revocare pune capăt delegării de competențe specificată în decizia respectivă. Decizia produce efecte din ziua următoare datei publicării în Jurnalul Oficial al Uniunii Europene sau de la o dată ulterioară menționată în decizie. Decizia nu aduce atingere actelor delegate care sunt deja în vigoare.
(5) Un act delegat adoptat în temeiul articolului 21 intră în vigoare numai în cazul în care nici Parlamentul European și nici Consiliul nu au formulat obiecțiuni în termen de două luni de la data notificării acestuia către Parlamentul European și Consiliu sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecțiuni. Respectivul termen se prelungește cu două luni la inițiativa Parlamentului European sau a Consiliului.
(1) Comisia este asistată de un Comitetul de inspecție tehnică, menționat în Directiva 2014/45/UE. Respectivul comitet este un comitet în înțelesul Regulamentului (UE) nr. 182/2011.
(1) Până la 20 mai 2016, Comisia prezintă Parlamentului European și Consiliului un raport privind punerea în aplicare și efectele prezentei directive. Raportul analizează, în special, efectele în privința ameliorării siguranței rutiere, precum și a costurilor și a beneficiilor eventualei includeri a categoriilor N1 și O2 în domeniul de aplicare al prezentei directive.
(2) Nu mai târziu de 20 mai 2022, Comisia prezintă Parlamentului European și Consiliului un raport privind punerea în aplicare și efectele prezentei directive, în special în ceea ce privește eficacitatea și armonizarea sistemelor de clasificare în funcție de gradul de risc, îndeosebi în definirea profilurilor de risc reciproc comparabile ale diferitelor întreprinderi în cauză. Raportul este însoțit de o evaluare de impact detaliată, care analizează costurile și beneficiile pe întreg teritoriul Uniunii. Evaluarea impactului este pusă la dispoziția Parlamentului European și a Consiliului cu cel puțin șase luni înainte de prezentarea oricărei propuneri legislative, după caz, de includere a noi categorii de vehicule în domeniul de aplicare al prezentei directive.
Statele membre stabilesc regimul sancțiunilor aplicabile în cazul încălcării dispozițiilor prezentei directive și adoptă toate măsurile necesare pentru a asigura că acestea sunt aplicate. Sancțiunile prevăzute trebuie să fie efective, proporționale, cu efect de descurajare și nediscriminatorii.
(1) Statele membre adoptă și publică, până la 20 mai 2017, actele cu putere de lege și actele administrative necesare pentru a se conforma prezentei directive. Statele membre informează de îndată Comisia cu privire la aceste acte.
În ceea ce privește sistemul de clasificare în funcție de gradul de risc menționat la articolul 6 din prezenta directivă, ele aplică măsurile respective de la 20 mai 2019.
Atunci când statele membre adoptă aceste măsuri, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc metodele de efectuare a acestei trimiteri.
Directiva 2000/30/CE se abrogă cu începere de la 20 mai 2018.
(3) Regulamentul (CE) nr. 1071/2009 al Parlamentului European și al Consiliului din 21 octombrie 2009 de stabilire a unor norme comune privind condițiile care trebuie îndeplinite pentru exercitarea ocupației de operator de transport rutier și de abrogare a Directivei 96/26/CE a Consiliului (JO L 300, 14.11.2009, p. 51).
(5) Directiva 2000/30/CE a Parlamentului European și a Consiliului din 6 iunie 2000 privind controlul tehnic rutier al vehiculelor utilitare care circulă în Comunitate (JO L 203, 10.8.2000, p. 1).
(7) Directiva 2014/45/UE a Parlamentului European și a Consiliului din 3 aprilie 2014 privind inspecția tehnică periodică a autovehiculelor și a remorcilor acestora și de abrogare a Directivei 2009/40/CE (a se vedea pagina 51din prezentul Jurnal Oficial).
(8) Regulamentul (CE) nr. 561/2006 al Parlamentului European și al Consiliului din 15 martie 2006 privind armonizarea anumitor dispoziții ale legislației sociale în domeniul transporturilor rutiere, de modificare a Regulamentelor (CEE) nr. 3821/85 și (CE) nr. 2135/98 ale Consiliului și de abrogare a Regulamentului (CEE) nr. 3820/85 al Consiliului (JO L 102, 11.4.2006, p. 1).
(9) Regulamentului (CEE) nr. 3821/85 al Consiliului din 20 decembrie 1985 privind aparatura de înregistrare în transportul rutier (JO L 370, 31.12.1985, p. 8).
(11) Recomandarea 2010/379/UE a Comisiei din 5 iulie 2010 privind analiza de risc a defecțiunilor identificate în timpul controalelor tehnice rutiere (la vehiculele utilitare) în conformitate cu Directiva 2000/30/CE a Parlamentului European și a Consiliului (JO L 173, 8.7.2010, p. 97).
(12) Directiva 2003/37/CE a Parlamentului European și a Consiliului din 26 mai 2003 privind omologarea de tip a tractoarelor agricole sau forestiere, a remorcilor acestora și a echipamentului remorcat interschimbabil, împreună cu sistemele, componentele și unitățile lor tehnice separate și de abrogare a Directivei 74/150/CEE (JO L 171, 9.7.2003, p. 1).
(13) Transpus prin Directiva 2008/68/CE a Parlamentului European și a Consiliului din 24 septembrie 2008 privind transportul interior de mărfuri periculoase (JO L 260, 30.9.2008, p. 13), astfel cum a fost modificată, printre altele, prin Directiva 2012/45/UE a Comisiei (JO L 332, 4.12.2012, p. 18).
ELEMENTE DE CLASIFICARE ÎN FUNCȚIE DE GRADUL DE RISC
Sistemul de clasificare în funcție de gradul de risc constituie baza unei selecții specifice a vehiculelor exploatate de întreprinderi cu un bilanț slab în privința respectării cerințelor de întreținere a vehiculelor și de conformitate cu normele tehnice aferente circulației pe drumurile publice. Acesta ia în considerare rezultatele inspecțiilor tehnice periodice și pe cele ale controalelor tehnice în trafic deopotrivă.
Sistemul de clasificare în funcție de gradul de risc ține seama de următorii parametri la stabilirea unui grad de risc pentru întreprinderea în cauză:
numărul de deficiențe;
gravitatea deficiențelor;
numărul de controale tehnice în trafic sau de inspecții tehnice periodice și voluntare;
Deficiențele sunt ponderate în funcție de gravitatea lor prin aplicarea următorilor factori de gravitate:
deficiență periculoasă
deficiență majoră
deficiență minoră
Evoluția situației (unui vehicul al) unei întreprinderi se reflectă prin atribuirea unui factor de ponderare mai slab rezultatelor unei inspecții „mai vechi” (deficiențelor) decât cel atribuit celor mai „recente”, utilizând următorii factori:
anul 1 = ultimele 12 luni = factorul 3;
anul 2 = lunile 13-24 = factorul 2;
anul 3 = lunile 25-36 = factorul 1.
Acest lucru se aplică doar la stabilirea clasificării globale în funcție de gradul de risc.
Clasificarea în funcție de gradul de risc se realizează cu ajutorul următoarelor formule:
formula pentru clasificarea globală în funcție de gradul de risc:
punctajul global al clasificării în funcție de gradul de risc;
totalul pentru defecțiunile din anul 1, 2, 3;
în anul 1;
numărul de …;
deficiențe periculoase;
deficiențe majore;
deficiențe minore;
verificări (controale tehnice în trafic sau inspecții tehnice periodice și voluntare) în anul 1, 2, 3;
formula pentru clasificarea anuală în funcție de gradul de risc:
punctajul anual de risc;
verificări (controale tehnice în trafic sau inspecții tehnice periodice și voluntare).
Riscul anual trebuie utilizat pentru a evalua evoluția unei întreprinderi de-a lungul anilor.
Clasificarea întreprinderilor (vehiculelor) pe baza clasificării globale în funcție de gradul de risc se realizează astfel încât să se obțină următoarea distribuție în rândul întreprinderilor (vehiculelor) care fac obiectul clasificării:
< 30 % risc scăzut;
30 %-80 % risc mediu;
> 80 % risc ridicat.
DOMENIUL DE APLICARE AL CONTROALELOR TEHNICE ÎN TRAFIC
1. ASPECTE VERIFICATE
Echipamentul de frânare
Dispozitivele de iluminat și părțile sistemului electric
Punți, jante, anvelope, suspensie
Inspecții suplimentare la vehiculele pentru transport de călători din categoriile M2 și M3
2. CERINȚE PRIVIND INSPECȚIILE
Elementele care pot fi verificate doar cu ajutorul echipamentelor sunt marcate cu E.
Elementele care pot fi verificate doar într-o oarecare măsură fără ajutorul echipamentelor sunt marcate cu +E.
În cazul în care o metodă de inspecție este indicată drept vizuală, aceasta înseamnă că, pe lângă examinarea vizuală a elementelor în cauză, inspectorul mai trebuie, după caz, să le manipuleze, să le evalueze zgomotul sau să se servească de oricare alte metode corespunzătoare de inspecție care nu implică folosirea de echipament.
Controalele tehnice în trafic pot cuprinde elementele enumerate în tabelul 1, care include metodele recomandate de inspecție care ar trebui să fie utilizate. Nimic din prezenta anexă nu împiedică un inspector să utilizeze echipament suplimentar, după caz, precum un elevator sau un canal.
Inspecțiile se desfășoară cu ajutorul tehnicilor și echipamentelor disponibile în prezent și fără a se folosi unelte pentru a demonta sau îndepărta diferite părți ale vehiculului. Inspecția mai poate include, de asemenea, o verificare a faptului că piesele și componentele vehiculului respectă cerințele de siguranță și de mediu obligatorii care erau în vigoare la momentul omologării sau, dacă este cazul, la momentul postechipării.
În cazul în care, prin construcție, vehiculul nu permite aplicarea metodelor de inspecție prevăzute în prezenta anexă, inspecția se desfășoară în conformitate cu metodele de inspecție recomandate acceptate de autoritățile competente.
Controlul acoperă elementele care sunt considerate necesare și relevante, luând în considerare în special siguranța frânelor, a anvelopelor, a roților, a șasiurilor, precum și elementele poluante și metodele recomandate enumerate în tabelul următor.
Pentru fiecare dintre sistemele și componentele unui vehicul, supuse inspecției, evaluarea deficiențelor se desfășoară în conformitate cu criteriile stabilite în acest tabel, de la caz la caz.
Deficiențele care nu sunt enumerate în prezenta anexă se evaluează în ceea ce privește riscurile pe care le pun pentru siguranța rutieră.
Plăcuțele cu numărul de înmatriculare (dacă sunt obligatorii 1)
Plăcuță (plăcuțe) de înmatriculare absentă (absente) sau fixată (fixate) atât de nesigur încât riscă să cadă
Număr absent sau ilizibil
Neconforme cu documentele vehiculului sau cu registrele
Identificarea/numărul de șasiu/numărul de serie ale vehiculului
Absent sau de negăsit
Incomplet, ilizibil, evident falsificat sau nu corespunde documentelor vehiculului
Documente ilizibile ale vehiculului sau inexactități materiale
Starea mecanică și funcționare
Pivotul pedalei frânei de serviciu/axul levierului manual
Pivot prea strâns
Uzură sau joc excesiv
Frâna nu poate fi acționată complet sau este blocată
Funcționalitatea este afectată
Cauciucul antiderapant de pe pedala de frână absent, insuficient fixat sau tocit
Inspecție vizuală a componentelor la presiunea normală de lucru. Se verifică timpul necesar de formare a vidului sau a presiunii aerului pentru atingerea valorii de operare sigure și funcționarea dispozitivului de avertizare, a supapei de protecție a multicircuitului și a supapei de siguranță
Presiune/vid insuficient pentru asigurarea a cel puțin patru acționări ale frânei după declanșarea dispozitivului de avertizare (sau când manometrul indică un nivel periculos)
Cel puțin două acționări ale frânei după declanșarea dispozitivului de avertizare (sau când manometrul indică un nivel periculos)
Timpul de formare a presiunii/vidului la valoarea sigură de operare este prea lung față de cerințe 1
Supapa de protecție multicircuit sau supapa de decompresie nu funcționează
Lipsă a etanșeității care produce o scădere considerabilă a presiunii sau pierderi de aer perceptibile auditiv
Deteriorare externă care poate afecta funcționarea sistemului de frânare
Nivelul de performanță a frânei secundare nu este respectat
Manometrul sau indicatorul pentru presiune scăzută
Verificare prin acționare
Funcționare defectuoasă sau defectarea indicatorului de presiune scăzută sau a manometrului
Este imposibilă identificarea presiunii mici
Supapă fisurată, deteriorată sau uzată excesiv
Comandă nesigură asupra supapei sau supapă nesigură
Conexiuni insuficient fixate sau lipsa etanșeității în sistem
Sistemul de blocare al mecanismului cu clichet funcționează necorespunzător
Uzură a axului levierului sau a mecanismului cu clichet
Cursă prea mare a levierului, indicând un reglaj incorect
Activator lipsă, deteriorat sau nefuncțional
Funcționare incorectă, avertizorul indică o funcționare defectuoasă
Supape de frânare (supape de comandă, supape de degajare rapidă, regulatoare de presiune)
Supape deteriorate sau pierderi de aer excesive
Supapă nesigură sau montată necorespunzător
Pierdere sau scurgere de lichid de frână
Deconectarea și reconectarea elementelor de cuplare ale sistemului de frână dintre vehiculul tractor și remorcă
Ventil de închidere sau supapă cu etanșare automată defecte
Ventil de închidere sau supapă prost fixată sau montată necorespunzător
Pierderi excesive de aer
Acumulator/rezervor de presiune
Rezervor ușor deteriorat sau corodat
Rezervor foarte deteriorat, corodat sau neetanș
Dispozitivul de purjare nu funcționează
Rezervor prost fixat sau montat necorespunzător
Servomecanism frână defect sau ineficace
Cilindrul principal defect, dar frâna încă funcționează
Cilindru principal defect sau neetanș
Cilindrul principal nesigur, dar frâna încă funcționează
Cantitate insuficientă de lichid de frână, sub marcajul MIN
Lichidul de frână nu este vizibil
Capacul de la rezervorul cilindrului principal lipsește
Martorul lichidului de frână aprins sau defect
Funcționare incorectă a dispozitivului de avertizare în cazul unui nivel insuficient de lichid de frână
Risc iminent de fisurare sau rupere
Lipsa etanșeității conductelor sau a racordurilor (la sistemele de frânare pneumatice)
Lipsa etanșeității conductelor sau a racordurilor (la sisteme de frânare hidraulice)
Conducte deteriorate sau excesiv de corodate
Afectează funcționarea frânelor ca urmare a blocajelor sau a riscului iminent de scurgere
Conducte plasate greșit
Risc de producere a unei avarii
Furtunuri deteriorate, cu puncte de fricțiune, răsucite sau prea scurte
Furtunuri deteriorate sau cu puncte de fricțiune
Lipsa etanșeității furtunurilor sau a racordurilor (la sistemele de frânare pneumatice)
Lipsa etanșeității furtunurilor sau a racordurilor (la sistemele de frânare hidraulice)
Cablu deteriorat
Porozitatea furtunurilor
Garnituri și plăcuțe de frână
Garnituri sau plăcuțe excesiv de uzate (la nivelul marcajului minim)
Garnituri sau plăcuțe excesiv de uzate (marcajul minim nu este vizibil)
Garnituri sau plăcuțe ancrasate (cu ulei, unsoare etc.)
Garnituri sau plăcuțe lipsă sau montate în mod greșit
Tambur sau disc uzat
Tambur sau disc excesiv de zgâriat, crăpat, nesigur sau spart
Tambur sau disc ancrasat (cu ulei, unsoare etc.)
Funcționarea frânei este grav afectată
Tambur sau disc care lipsește
Platou spate nesigur
Cabluri deteriorate sau cu noduri
Componente excesiv de uzate sau corodate
Cablu, tijă sau îmbinare fixată nesigur
Ghid de cablu defect
Restricționarea mișcării libere a elementelor sistemului de frânare
Mișcare anormală a pârghiilor/cuplajului indicând reglarea incorectă sau uzura excesivă
Servomotor frână (inclusiv frâne cu arc sau cilindri hidraulici)
Servomotor frână fisurat sau deteriorat
Servomotor frână neetanș
Servomotor frână nesigur sau montat necorespunzător
Servomotor frână excesiv de corodat
Riscă să se fisureze
Cursă insuficientă sau prea mare a pistonului sau a mecanismului cu membrană
Înveliș de protecție contra prafului deteriorat
Lipsa învelișului de protecție contra prafului sau deteriorarea excesivă a acestuia
Cuplaj incorect reglat
Blocarea sau nefuncționarea regulatorului (funcționare ABS)
Blocarea sau nefuncționarea regulatorului
Lipsa regulatorului (dacă este necesar)
Lipsa plăcuței cu date
Date ilizibile sau neconforme cu cerințele 1
Dispozitiv de reglare deteriorat, blocat sau cu mișcare anormală, excesiv de uzat sau reglat incorect
Dispozitiv de reglare defect
Dispozitiv de reglare instalat incorect sau înlocuit
Frâna de încetinire (dacă este prevăzută din construcție sau obligatorie)
Racorduri sau montări nesigure
Sistem defect în mod evident sau absent
Deconectarea cuplării sistemului de frânare între vehiculul tractor și remorcă
Sistemul de frânare al remorcii nu funcționează automat dacă este deconectată cuplarea
Alte dispozitive ale sistemului (de exemplu, pompă antigel, uscător de aer etc.) deteriorate la exterior sau excesiv corodate, astfel încât afectează sistemul de frânare
Pierderi de aer sau de antigel
Funcționalitatea sistemului este afectată
Componente prost fixate sau montate în mod necorespunzător
Modificare nesigură a oricărei componente 3
Racorduri diagnoză (dacă au fost prevăzute din construcție sau sunt obligatorii)
Inspecție vizuală și în timpul funcționării
În timpul unei testări efectuate pe un aparat de testare frâne, frânele sunt acționate în mod progresiv până la puterea maximă
Forță de frânare necorespunzătoare pe una sau pe mai multe roți
Forță de frânare inexistentă pe una sau pe mai multe roți
Forța de frânare la oricare dintre roți este mai mică de 70 % din forța maximă înregistrată pe cealaltă roată de pe aceeași punte. În cazul testării frânelor pe carosabil, vehiculul deviază excesiv de la linia dreaptă
Forța de frânare la oricare dintre roți este mai mică de 50 % din forța maximă înregistrată pe cealaltă roată de pe aceeași punte în cazul punților directoare
Variație bruscă a forței de frânare (blocaj)
Întârziere anormală la frânarea oricăreia dintre roți
Fluctuație excesivă a forței de frânare în cursul fiecărei turații complete a roții
Testare efectuată pe un aparat de testare frâne la masa prezentată sau, dacă acest lucru nu este posibil din considerente tehnice, cu vehiculul în mișcare, utilizându-se un instrument de înregistrare a decelării (1)
Coeficient de frânare mai mic decât următoarele valori (2):
Categoriile M1, M2 și M3: 50 % (3)
Categoriile N2 și N3: 43 % (4)
Categoriile O3 și O4: 40 % (5)
Mai puțin de 50 % din valorile de mai sus atinse
Dacă sistemul de frânare secundar este separat de sistemul frânei de serviciu, a se utiliza metoda menționată la punctul 1.2.1
Forța de frânare a oricăreia dintre roți este mai mică de 70 % din forța maximă înregistrată pe cealaltă roată de pe aceeași punte. În cazul testării frânelor pe carosabil, vehiculul deviază excesiv de la linia dreaptă
Dacă sistemul de frânare secundar este separat de sistemul frânei de serviciu, a se utiliza metoda menționată la punctul 1.2.2
Forța de frânare mai mică de 50 % (6) din performanța prevăzută a frânei de serviciu definită la punctul 1.2.2 în raport cu masa maximă autorizată
Mai mică de 50 % din valorile forței de frânare de mai sus atinse în raport cu masa vehiculului în timpul testării
A se acționa frâna în timpul unei testări pe un aparat de testare frâne
Frână nefuncțională pe o parte sau, în cazul testării pe carosabil, vehiculul deviază excesiv de la linia dreaptă
Mai mică de 50 % din valorile forței de frânare menționate la punctul 1.4.2 atinse în raport cu masa vehiculului în timpul testării
Testare efectuată cu un aparat de testare frâne. Dacă nu este posibil, atunci printr-un test rutier cu ajutorul unui instrument de înregistrare a decelerării
Pentru toate categoriile de vehicule, un coeficient de frânare de cel puțin 16 % în raport cu masa maximă autorizată sau, pentru autovehicule, de cel puțin 12 % în raport cu masa maximă combinată autorizată a vehiculului, luându-se în considerare coeficientul cu cea mai mare valoare
Mai mică de 50 % din valorile coeficienților de frânare de mai sus atinse în raport cu masa vehiculului în timpul testării
Performanța frânei de încetinire
Inspecție vizuală și, dacă este posibil, verificări destinate să stabilească dacă sistemul funcționează
Variație bruscă a eficienței (nu se aplică sistemelor de frânare pe evacuare)
Inspecție vizuală și inspecția dispozitivului de avertizare și/sau prin utilizarea interfeței electronice a vehiculului
Funcționare defectuoasă a dispozitivului de avertizare
Dispozitivul de avertizare indică funcționarea defectuoasă a sistemului
Senzorii de viteză din roată sunt absenți sau deteriorați
Instalație electrică deteriorată
Alte componente sunt absente sau deteriorate
Sistemul indică o defecțiune prin interfața electronică a vehiculului
Conectorul între vehiculul tractor și remorcă incompatibil sau lipsă
Lichid de frână contaminat sau sedimentat
Inspecția vizuală a modului de funcționare a mecanismului de direcție în timp ce volanul este rotit
Palierul arborelui răsucit sau caneluri uzate
Palierul arborelui excesiv de uzat
Mișcare excesivă a palierului arborelui
Lipsa etanșeității
Inspecția vizuală a modului de fixare a casetei de direcție pe șasiu în timp ce volanul este rotit în sensul acelor de ceasornic și în sens invers
Fixarea necorespunzătoare a casetei de direcție
Fixare periculos de slăbită sau joc relativ vizibil față de șasiu/caroserie
Găuri de fixare în șasiu ovalizate
Fixare foarte defectuoasă
Șuruburile de fixare absente sau rupte
Caseta de direcție spartă
Stabilitatea sau fixarea casetei este afectată
Inspecția vizuală a componentelor sistemului de direcție în timp ce volanul este rotit în sensul acelor de ceasornic și în sens invers pentru identificarea gradului de uzură și a fisurilor și pentru a evalua gradul de siguranță
Mișcare relativă între componente care ar trebui să fie fixe
Mișcare excesivă sau risc de desprindere
Uzură excesivă a articulațiilor
Risc foarte mare de desprindere
Componente sparte sau deformate
Afectează funcționarea
Absența dispozitivelor de blocare
Aliniere greșită a componentelor (de exemplu, bara de conexiune sau bara de comandă a direcției)
Modificare nesigură 3
Învelișul de protecție contra prafului stricat sau deteriorat
Învelișul de protecție contra prafului absent sau deteriorat excesiv
Funcționare conexiunilor sistemului de direcție
Inspecția vizuală a componentelor sistemului de direcție în timp ce volanul este rotit cu roțile pe sol și cu motorul pornit (servodirecție) în sensul acelor de ceasornic și în sens invers pentru identificarea gradului de uzură și a fisurilor și pentru a evalua gradul de siguranță
La acționarea sistemului de direcție se produce ciocnirea cu un element fix al șasiului
Limitatoarele de cursă nu funcționează sau lipsesc
Se verifică sistemul de direcție în ceea ce privește etanșeitatea și nivelul lichidului de frână din rezervor (dacă este vizibil). Cu roțile pe sol și cu motorul pornit, se verifică dacă sistemul de servodirecție funcționează
Cantitate insuficientă de lichid (sub marcajul MIN)
Capacitate a rezervorului insuficientă
Mecanismul nu funcționează
Direcția este afectată
Mecanism crăpat sau nesigur
Aliniere necorespunzătoare sau ciocnirea componentelor
Cabluri/furtunuri deteriorate, corodate excesiv
Volanul, coloana și bara de direcție
Starea volanului
Cu roțile pe sol, se împinge și se trage volanul în linie cu coloana, se împinge volanul în diferite direcții perpendiculare pe coloană. Inspecție vizuală a jocului și a stării cuplajelor flexibile sau a articulațiilor universale
Mișcare relativă între volan și coloana de direcție, indicând o fixare insuficientă
Lipsa dispozitivului de reținere pe butucul volanului
Butucul, coroana sau spițele volanului fisurate sau prost fixate
Coloană de direcție și amortizoare de direcție
Se împinge și se trage volanul în linie cu coloana, se împinge volanul în diferite direcții perpendiculare pe coloană. Inspecție vizuală a jocului și a stării cuplajelor flexibile sau a articulațiilor universale
Joc excesiv al centrului volanului în sus sau în jos
Joc excesiv radial al centrului volanului în raport cu coloana
Cuplaj flexibil deteriorat
Fixare defectuoasă
Cu motorul în funcțiune pentru vehiculele cu servodirecție și cu roțile în poziție dreaptă, se învârte ușor volanul în sensul acelor de ceasornic și în sens invers pe cât posibil fără a mișca roțile. Inspecția vizuală a mișcării libere
Joc excesiv al direcției (de exemplu, un punct de pe coroana volanului poate fi rotit pe un arc de cerc pe o distanță mai mare de o cincime din diametrul volanului fără ca roțile directoare să se miște) sau neconformitate cu cerințele 1
Aliniament roți (X) 2
Roți în mod evident nealiniate
Deplasarea în linie dreaptă afectată; stabilitatea direcțională afectată
Inspecție vizuală sau cu ajutorul unui detector special adaptat pentru jocul de direcție
Componentă ușor deteriorată
Componentă puternic deteriorată sau fisurată
Joc excesiv
Inspecție vizuală și verificarea concordanței dintre unghiul volanului și unghiul roților în momentul pornirii sau opririi motorului și/sau prin utilizarea interfeței electronice a vehiculului
Martorul indicator de defecțiuni (MIL) al servodirecției electronice indică o funcționare defectuoasă a sistemului
Nefuncționarea asistenței electrice
Inspecție vizuală de pe scaunul conducătorului auto
Obstrucționarea câmpului de vizibilitate al conducătorului auto care nu poate privi clar în față sau în lateral (în afara zonei de baleiaj a ștergătoarelor de parbriz)
Suprafața de baleiaj a ștergătoarelor de parbriz este afectată sau oglinzile exterioare nu sunt vizibile
Sticlă fisurată sau decolorată sau panou transparent (dacă este permis) (în afara zonei de baleiaj a ștergătoarelor de parbriz)
Zona de baleiaj a ștergătoarelor de parbriz este afectată sau oglinzile exterioare nu sunt vizibile
Sticlă sau panou transparent (inclusiv folie reflectorizantă sau ușor colorată) neconforme cu cerințele 1 (în afara zonei de baleiaj a ștergătoarelor de parbriz)
Sticlă sau panou transparent în stare inacceptabilă
Vizibilitatea în zona de baleiaj a ștergătoarelor de parbriz grav afectată
Oglindă sau dispozitiv lipsă sau nemontat în conformitate cu cerințele 1 (există cel puțin două dispozitive retrovizoare)
Mai puțin de două dispozitive retrovizoare disponibile
Oglindă sau dispozitiv deteriorat sau insuficient fixat
Oglindă sau dispozitiv nefuncțional, grav deteriorat, nesigur sau insuficient fixat
Câmp vizual necesar neacoperit
Inspecție vizuală și prin acționare
Ștergătoarele nu funcționează sau lipsesc
Lamelele de șters defecte
Lamelele de șters lipsesc sau sunt în mod evident defecte
Spălătoarele nu funcționează
Sistem de dezaburire (X) 2
Sistem nefuncțional sau în mod evident defect
Lumină/sursă de lumină defectă sau lipsă (lumini/surse de lumină multiple; în cazul LED, mai puțin de 1/3 nu funcționează)
Lumină/sursă de lumină unică; în cazul LED, vizibilitate foarte afectată
Defecțiune ușoară a sistemului de proiecție (dispozitiv reflectorizant și dispersoare)
Defecțiune gravă sau lipsa sistemului de proiecție (dispozitiv reflectorizant și dispersoare)
Lampă fixată nesigur
Aliniere greșită flagrantă a farurilor
Sursă de lumină montată incorect
Comutator care nu funcționează în conformitate cu cerințele 1 (număr de faruri iluminate concomitent)
Luminozitatea maximă admisă în partea din față este depășită
Funcționarea dispozitivului de comandă este perturbată
Respectarea cerințelor 1
Lumină, culoare emisă, poziție, luminozitate sau marcaj neconform cu cerințele 1
Dispersoare sau sursă de lumină obstrucționate, reducând luminozitatea sau modificând culoarea luminii emise
Sursă de lumină și lampă incompatibile
Dispozitive de corectare a orientării farurilor (acolo unde este obligatoriu)
Inspecție vizuală și prin acționare, dacă este posibil
Dispozitivul manual nu poate fi acționat de pe scaunul conducătorului auto
Dispozitiv de spălare a farurilor (acolo unde este obligatoriu)
În cazul lămpilor cu descărcare în gaze rarefiate
Lumini de poziție față și spate, lămpi laterale de gabarit, lămpi de contur și lămpi de zi
Sursă de lumină defectă
Dispersoare defecte
Nefuncționarea comutatorului în conformitate cu cerințele 1
Lămpile de poziție spate și lămpile laterale de gabarit pot fi oprite dacă farurile sunt aprinse
Lumină, culoare emisă, poziție, luminozitate sau marcaj neconforme cu cerințele 1
Lumină roșie în față sau albă în spate; luminozitate puternic redusă
Sursă de lumină defectă (surse multiple de lumină în cazul LED, mai puțin de 1/3 nu funcționează)
Surse unice de lumină; în cazul LED, mai puțin de 2/3 funcționează
Nicio sursă de lumină nu funcționează
Dispersor cu defecțiune ușoară (nu afectează lumina emisă)
Dispersoare cu defecțiuni grave (lumina emisă este afectată)
Acționare întârziată
Complet nefuncțională
Lumină albă în spate; luminozitate puternic redusă
Sursă de lumină defectă (sursă multiplă de lumină; în cazul LED, mai puțin de 1/3 nu funcționează)
Sursă unică de lumină; în cazul LED, mai puțin de 2/3 funcționează
Dispersoare cu defecțiuni mari (lumina emisă este afectată)
Frecvența semnalului luminos neconformă cu cerințele 1 (frecvența deviază cu peste 25 %)
Aliniere (X) 2
Deviere a lămpii de ceață față de orientarea orizontală în momentul în care modelul de lumină are o linie de separare (linia de separare prea jos)
Linia de separare mai sus decât cea a farurilor în fază scurtă
Nefuncționarea sistemului în conformitate cu cerințele 1
Lămpi de marșarier
Lampa de marșarier se poate aprinde atunci când schimbătorul de viteză se află în altă poziție decât marșarier
Lampă care proiectează lumina direct în spate sau lumină albă în spate
Sursă de lumină defectă (sursă de lumină multiplă)
Sursă de lumină defectă (sursă unică de lumină)
Echipament reflectorizant defect sau deteriorat
Este afectată capacitatea de reflecție
Reflector fixat nesigur
Riscă să cadă
Dispozitiv, culoare reflectată sau poziție neconforme cu cerințele 1
Absenți sau reflectând culoarea roșie în față sau culoarea albă în spate
Nu funcționează pentru lumina de drum sau pentru lampa de ceață spate
Neconformitate cu cerințele 1
Inspecția vizuală: dacă este posibil, se examinează continuitatea electrică a conexiunii
Componente fixe atașate nesigur
Dulie cu fixare defectuoasă
Izolație stricată sau deteriorată
Riscă să provoace un scurtcircuit
Funcționare necorespunzătoare a conexiunilor electrice ale remorcii sau ale vehiculului tractor
Luminile de frână ale remorcii nu funcționează deloc
Inspecție vizuală, inclusiv (dacă este cazul) în interiorul compartimentului motor
Cablaj nesigur sau securizat necorespunzător
Legături slăbite, contact cu margini ascuțite, risc de deconectare a conectorilor
Cablajul poate intra în contact cu piesele calde, cu piesele care se învârtesc sau cu solul, conectorii (piese necesare pentru frânare, direcție) debranșați
Cablajul ușor deteriorat
Cablajul grav deteriorat
Cablaj extrem de deteriorat (elemente necesare pentru frânare, direcție)
Risc iminent de incendiu, de formare de scântei
Catadioptri și lămpi facultative (X) 2
Lampă/catadioptru nemontat(ă) în conformitate cu cerințele 1
Emiterea/reflectarea unei lumini roșii în față sau a unei lumini albe în spate
Nefuncționarea lămpii în conformitate cu cerințele 1
Numărul farurilor care se aprind simultan depășește luminozitatea permisă; emiterea unei lumini roșii în față sau a unei lumini albe în spate
Lampă/catadioptru atașat nesigur
Baterie (baterii) de acumulatori
Fixată necorespunzător; riscă să provoace un scurtcircuit
Lipsă a etanșeității
Pierderi de substanțe periculoase
Comutator defect (dacă este obligatoriu)
Siguranțe defecte (dacă sunt obligatorii)
Ventilație necorespunzătoare (dacă este obligatorie)
Inspecție vizuală care utilizează, dacă sunt disponibili, detectori de joc al roților
Punte fisurată sau deformată
Fixare nesigură pe vehicul
Stabilitate afectată, funcționalitate afectată: mișcare semnificativă față de dispozitivele de fixare
Stabilitate afectată, funcționalitate afectată, distanță față de alte piese ale vehiculului sau gardă la sol insuficientă
Inspecție vizuală care utilizează, dacă sunt disponibili, detectori de joc al roților. Se aplică o forță verticală sau laterală la fiecare roată și se constată gradul de mișcare dintre fuzetă și raza axului
Fuzetă fisurată
Uzură excesivă a pivotului fuzetei și/sau a bucșelor
Riscă să se slăbească; stabilitatea direcțională afectată
Mișcare excesivă între fuzetă și puntea rigidă
Joc al pivotului fuzetei în punte
Inspecție vizuală care utilizează, dacă sunt disponibili, detectori de joc al roților. Se aplică o forță laterală sau verticală la fiecare roată și se constată gradul de ridicare a roții față de fuzetă
Joc excesiv al unui rulment
Stabilitate direcțională afectată; pericol de distrugere
Rulment roată prea strâns, blocat
Pericol de supraîncălzire; pericol de distrugere
Prezon sau piuliță de fixare a roților absentă sau slăbită
Fixare lipsă sau slabă în măsură să afecteze foarte grav siguranța rutieră
Butucul uzat sau deteriorat
Butucul uzat sau deteriorat în așa măsură încât este afectată fixarea roților
Inspecție vizuală a ambelor părți ale fiecărei roți cu vehiculul pe un elevator sau pe canal
Fisură sau defect de sudură
Montare necorespunzătoare a inelelor de reținere a anvelopelor
Jantă deformată sau uzată excesiv
Fixarea sigură pe butuc este afectată; fixarea sigură a anvelopei este afectată
Dimensiunea, proiectarea tehnică, compatibilitatea sau tipul jantei neconform cu cerințele 1 și afectează siguranța rutieră
Inspecție vizuală a întregii anvelope prin deplasarea vehiculului înainte și înapoi
Dimensiunea anvelopei, indicele de încărcare, marca de omologare sau indicele de viteză neconforme cu cerințele 1 și susceptibile să afecteze siguranța rutieră
Indice de încărcare sau de viteză insuficient pentru utilizarea efectivă, anvelopa atinge alte părți fixe ale vehiculului și periclitează condusul în siguranță
Anvelopele de pe aceeași punte sau de pe roțile jumelate sunt de mărimi diferite
Anvelopele de pe aceeași punte au o construcție diferită (radială/diagonală)
Anvelope grav deteriorate sau tăiate
Corzi vizibile sau deteriorate
Indicatorul de uzură a profilului anvelopelor devine expus
Adâncimea profilului pneurilor neconformă cu cerințele 1
Anvelopa se freacă de alte componente (dispozitive flexibile antiîmproșcare)
Anvelopele reșapate neconforme cu cerințele 1
Stratul de protecție a corzilor afectat
Arcuri atașate necorespunzător la șasiu sau punte
Mișcare relativă vizibilă, fixări foarte slăbite
O componentă a arcului deteriorată sau fisurată
Foaia de arc principală deteriorată sau restul foilor foarte afectate
Lipsă arc
Distanță insuficientă față de alte piese ale vehiculului; sistem de arcuri nefuncțional
Amortizoare fixate necorespunzător pe șasiu sau punte
Amortizor slăbit
Amortizor deteriorat prezentând semne grave de neetanșeitate sau funcționare necorespunzătoare
Amortizor absent
Tuburi pentru arborele cardanic, brațe suspensie dreapta față, brațe triunghiulare și brațe de suspensie
Fixare necorespunzătoare a componentei pe șasiu sau punte
Componentă deteriorată sau corodată excesiv
Distanță insuficientă față de alte piese ale vehiculului; sistem nefuncțional
Articulații suspensie
Uzură excesivă a pivotului fuzetei și/sau a bucșelor sau a articulațiilor
Învelișul de protecție contra prafului deteriorat foarte grav
Învelișul de protecție contra prafului absent sau rupt
Sistem nefuncțional
Componente defecte, modificate sau deteriorate astfel încât afectează funcționarea sistemului
Funcționarea sistemului grav afectată
Răsuflare audibilă a sistemului
Modificare nesigură
Ruptură sau deformare ușoară a lonjeroanelor sau a traverselor
Ruptură sau deformare gravă a lonjeroanelor sau a traverselor
Plăci de strângere sau legături nesigure
Majoritatea legăturilor slăbite; rezistență insuficientă a pieselor
Coroziune excesivă care afectează rigiditatea ansamblului
Rezistență insuficientă a pieselor
Sistem de evacuare nesigur sau neetanș
Gazele pătrund în cabină sau în habitaclu
Pericol la adresa sănătății persoanelor aflate în autovehicul
Inspecție vizuală cu ajutorul dispozitivelor de detectare a scurgerilor în cazul sistemelor GPL/GNC/GNL
Rezervor sau conducte nesigure, creând un risc deosebit de incendiu
Scurgeri de combustibil sau capacul de la rezervor absent sau ineficient
Risc de incendiu; pierdere excesivă de materiale periculoase
Conducte uzate din cauza frecării
Conducte deteriorate
Funcționare necorespunzătoare a robinetului de oprire (dacă este obligatoriu)
Risc de incendiu din cauza:
scurgerilor de combustibil;
rezervorului de combustibil sau sistemului de eșapament protejat necorespunzător;
stării compartimentului motorului.
Sistem GPL/GNC/GNL sau de hidrogen neconform cu cerințele, oricare dintre părțile sistemului este defectă 1
Fixare incorectă sau deteriorare care poate cauza răniri la zgâriere sau contact
Piese care riscă să cadă; funcționalitate grav afectată
Dispozitiv în mod evident neconform cu cerințele 1
Suport pentru roata de rezervă (dacă este prevăzut din construcție)
Suport în stare precară
Suport fisurat sau nesigur
O roată de rezervă nefixată sigur pe suport
Cuplare mecanică și echipament de remorcare
Inspecție vizuală a uzurii și operării corecte, cu atenție specială la montarea fiecărui dispozitiv de securitate și/sau cu utilizarea unor calibre de măsură
Componente deteriorate, defecte sau crăpate (în cazul în care nu sunt utilizate)
Componente deteriorate, defecte sau crăpate (dacă sunt în uz)
Uzură excesivă a unei componente
Peste limita de uzură
Orice dispozitiv de cuplare slăbit, cu un risc foarte mare de desprindere
Lipsa ori funcționarea necorespunzătoare a dispozitivelor de siguranță
Nefuncționarea oricărui indicator de cuplare
Obstrucționarea plăcii cu numărul de înmatriculare sau a oricărei lămpi (atunci când nu sunt aprinse)
Placa cu numărul de înmatriculare ilizibilă (când nu este în uz)
Modificare nesigură 3 (piese auxiliare)
Modificare nesigură 3 (piese principale)
Cuplare prea slabă, incompatibilă sau dispozitiv de cuplare neconform cu cerințele
Șurub de siguranță fixat necorespunzător sau absent
Șurub de siguranță fixat necorespunzător sau lipsă, astfel încât siguranța rutieră este pusă în pericol în mod grav
Palierele arborilor de transmisie uzate excesiv
Risc foarte mare de slăbire sau de fisurare
Uzură excesivă a articulațiilor cardanice sau a lanțurilor/curelelor de transmisie
Cuplaje flexibile deteriorate
Arbore deteriorat sau îndoit
Carcasa lagărului fisurată sau nesigură
Modificare ilegală a transmisiei
Elemente de fixare deteriorate și avariate evident și grav
Elemente de fixare slăbite sau rupte
Performanța motorului (X) 2
Unitate de comandă modificată, afectând siguranța și/sau mediul
Modificarea motorului, afectând siguranța și/sau mediul
Cabină conducător auto și caroserie
Panou fixat necorespunzător sau deteriorat sau element care poate provoca răniri
Montant nesigur
Stabilitate afectată
Permite pătrunderea emisiilor de gaze de la motor sau de evacuare
Distanță insuficientă față de piesele care se învârtesc sau sunt în mișcare și față de carosabil
Caroserie sau cabină nesigură
Caroserie/cabină centrată necorespunzător pe șasiu
Fixare nesigură sau inexistentă a caroseriei/cabinei pe șasiu sau pe traverse și dacă este simetrică
Fixare nesigură sau lipsa fixării caroseriei/cabinei pe șasiu sau pe traverse, astfel încât siguranța rutieră este pusă în pericol în mod grav
Coroziune excesivă în punctele de fixare pe caroseria integrală
Uși și dispozitive de închidere a ușilor
Ușă care nu se deschide sau nu se închide corespunzător
Ușă care se poate deschide inopinat sau care nu rămâne închisă (uși glisante)
Ușă care se poate deschide inopinat sau care nu rămâne închisă (uși batante)
Ușă, balamale, dispozitiv de asigurare sau montant deteriorați
Ușă, balamale, dispozitiv de asigurare sau montant slăbit sau lipsă
Podea nesigură sau foarte deteriorată
Scaun cu structură defectă
Scaun fixat necorespunzător
Funcționare necorespunzătoare a mecanismului de reglare
Scaunul este mobil sau spătarul scaunului nu poate fi fixat
Scaune defecte sau nesigure (piese auxiliare)
Scaune defecte sau nesigure (piese principale)
Scaune care nu au fost montate în conformitate cu cerințele 1
Numărul de scaune autorizat este depășit; dispunere neconformă cu autorizația
Funcționare incorectă a oricărei comenzi necesare pentru funcționarea în siguranță a vehiculului
Funcționarea în condiții de siguranță este afectată
Treaptă nesigură
Treaptă aflată într-o stare susceptibilă de a provoca utilizatorilor răniri
Fixarea altor instalații sau echipamente defectuoasă
Accesorii sau echipamente neconforme cu cerințele 1
Piesele montate riscă să producă răniri; siguranța este afectată
Neetanșeitatea echipamentelor hidraulice
Pierdere foarte mare de materiale periculoase
Absente, slăbite sau foarte corodate
Riscă să producă răniri; riscă să cadă
Distanță insuficientă față de anvelope/roți (dispozitivele antiîmproșcare)
Distanță insuficientă față de anvelope/roți (apărători de noroi)
Acoperire insuficientă a benzii de rulare a anvelopelor
Centuri de siguranță/catarame și sisteme de reținere
Punctul de fixare deteriorat excesiv
Fixarea slăbită
Starea centurilor de siguranță/cataramelor
Centura de siguranță obligatorie absentă sau nemontată
Centură de siguranță deteriorată
Orice tăietură sau semn de supratensionare
Centură de siguranță neconformă cu cerințele 1
Deteriorarea sau funcționarea incorectă a cataramei centurii de siguranță
Deteriorarea sau funcționarea incorectă a retractorului centurii de siguranță
Limitatorul sarcinii la centura de siguranță
Lipsa evidentă sau nepotrivirea limitatorului sarcinii cu vehiculul în cauză
Lipsa evidentă a dispozitivului de pretensionare sau nepotrivirea acestuia cu vehiculul
Lipsa evidentă a airbagurilor sau nepotrivirea acestora cu vehiculul
Airbag în mod evident nefuncțional
Inspecție vizuală a MIL și/sau prin utilizarea interfeței electronice
Martorul indicator de defecțiuni al SRS indică o funcționare defectuoasă a sistemului
Extinctor (X) 2
Dacă este obligatoriu (de exemplu, pentru taxiuri, autobuze, autocare etc.)
Încuietori și dispozitiv antifurt
Dispozitivul este defect și nu împiedică conducerea vehiculului
Închidere sau blocare inopinată
Triunghi reflectorizant (dacă este obligatoriu) (X) 2
Absent sau incomplet
Trusă de prim ajutor (dacă este obligatorie) (X) 2
Lipsă, incompletă sau neconformă cu cerințele 1
Cală (cale) de roată (prisme) (dacă sunt obligatorii) (X) 2
Lipsă sau în stare precară, stabilitate insuficientă sau dimensiune prea mică
Nu funcționează corespunzător
Complet nefuncționale
Comandă nesigură
Sunetul emis riscă să fie confundat cu cel al sirenelor oficiale
Inspecție vizuală sau prin acționare în timpul unui control în trafic sau prin mijloace electronice
Nemontat conform cerințelor 1
Lipsește (în cazul în care este prevăzut)
Nu funcționează deloc
Insuficient iluminat
Nu poate fi iluminat
Tahograf (dacă este prevăzut din construcție/obligatoriu)
Sigilii defecte sau absente
Placă de instalare absentă, ilizibilă sau expirată
Falsificare sau manipulare evidentă
Mărimea anvelopelor incompatibilă cu parametrii de calibrare
Dispozitiv limitator de viteză (dacă este prevăzut/necesar)
Inspecție vizuală și prin acționare dacă echipamentul este disponibil
Evident nefuncțional
Limita de viteză incorect fixată (dacă este verificată)
Placă lipsă sau ilizibilă
Dimensiunea anvelopelor incompatibilă cu parametrii de calibrare
Odometru (dacă este disponibil) (X) 2
Manipulare evidentă (fraudă) pentru a reduce kilometrajul sau pentru a reprezenta în mod greșit kilometrajul unui vehicul
Nefuncționare evidentă
Sistemul de control electronic al stabilității (ESC), dacă este prevăzut/obligatoriu (X) 2
Senzorii de viteză roată lipsă sau deteriorați
Deteriorare sau nefuncționare corespunzătoare a comutatorului
Martorul indicator de defecțiuni (MIL) al ESC indică funcționarea defectuoasă a sistemului
Evaluare subiectivă (doar dacă inspectorul nu consideră că nivelul de zgomot este la limita acceptată, situație în care poate fi efectuată o măsurare a zgomotului emis de un vehicul staționar cu ajutorul unui sonometru)
Nivelurile sonore depășesc nivelurile maxime permise de cerințe 1
O parte a sistemului de suprimare a zgomotului fixată necorespunzător, este deteriorată, montată incorect, lipsă sau alterată în mod evident și poate afecta nivelurile de zgomot
Emisii produse de motoarele cu aprindere prin scânteie
Echipamentul de control al gazelor montat de constructor este absent, modificat sau evident defect
Scurgeri de gaze care ar afecta măsurătorile emisiilor
MIL nu urmează secvența corectă
Pentru vehiculele din clasele de emisie până la Euro 5 și Euro V (7):
Măsurătoare cu analizorul de gaze de evacuare în conformitate cu cerințele 1 sau citirea OBD. Testul țevii de eșapament reprezintă metoda de bază pentru evaluarea emisiilor de gaze de evacuare. Pe baza evaluării echivalenței și ținând seama de legislația privind omologarea de tip, statele membre pot autoriza utilizarea OBD în conformitate cu recomandările producătorului și cu alte cerințe
Pentru vehiculele din clasele de emisie Euro 6 și Euro VI (8):
Măsurătoare cu analizorul de gaze de evacuare conform cerințelor 1 sau prin citirea OBD în conformitate recomandările producătorului și cu alte cerințe 1
Măsurătorile nu se aplică în cazul motoarelor în doi timpi
Ca alternativă, măsurători prin utilizarea echipamentului de teledetecție și confirmate de metode standard de testare
Fie emisiile de gaze depășesc nivelurile specifice stabilite de constructor
Fie, în cazul în care aceste informații nu sunt disponibile, emisiile de CO depășesc:
pentru vehiculele care nu sunt controlate prin intermediul unui sistem avansat de control al emisiilor:
4,5 %; sau
în funcție de data primei înmatriculări sau a primei utilizări, specificată în cerințe 1;
pentru vehiculele controlate prin intermediul unui sistem avansat de control al emisiilor:
la ralanti: 0,5 %;
la turație ridicată la ralanti: 0,3 %;
la ralanti: 0,3 % (7);
la turație ridicată la ralanti: 0,2 %,
în funcție de data primei înmatriculări sau utilizări menționate în cerințe 1.
Coeficientul lambda nu se încadrează în seria de valori de 1 ± 0,03 sau nu este conform cu specificațiile producătorului
Citirea OBD indică o funcționare defectuoasă semnificativă
Măsurătorile prin teledetecție indică o neconformitate semnificativă
Emisii produse de motoarele cu aprindere prin compresie
Echipamentul de control al emisiilor instalat de constructor este absent sau în mod evident defect
Reactiv insuficient, după caz
Vehiculele înmatriculate sau puse în circulație înainte de 1 ianuarie 1980 sunt exonerate de această obligație
Măsurarea opacității gazelor de evacuare în timpul accelerării libere (mers în gol, de la ralanti până la turația de întrerupere a alimentării) cu schimbătorul de viteză la punctul mort și ambreiajul cuplat sau citirea OBD. Testul țevii de eșapament reprezintă metoda de bază pentru evaluarea emisiilor de gaze de evacuare. Pe baza evaluării echivalenței, statele membre pot autoriza utilizarea OBD în conformitate cu recomandările producătorului și cu alte cerințe
Măsurarea opacității gazelor de evacuare în timpul accelerării libere (mers în gol, de la ralanti până la turația de întrerupere a alimentării) cu schimbătorul de viteză la punctul mort și ambreiajul cuplat sau citirea OBD în conformitate cu recomandările producătorului și cu alte cerințe 1
Pentru vehicule înmatriculate sau puse în circulație pentru prima oară după data menționată în cerințe 1,
opacitatea depășește nivelul înregistrat pe placa constructorului aplicată pe vehicul
Dacă această informație nu este disponibilă sau cerințele 1 nu permit utilizarea valorilor de referință:
pentru motoare cu aspirație naturală: 2,5 m–1;
pentru motoare supraalimentate: 3,0 m–1,
sau, pentru vehiculele identificate în cerințe 1 sau înmatriculate ori puse în circulație pentru prima oară după data menționată în cerințe 1:
1,5 m–1 (9);
Cerințele specifice condiționării prealabile:
În timpul fiecărui ciclu de accelerare liberă, motorul trebuie să atingă turația de întrerupere a alimentării sau, pentru vehicule cu transmisie automată, turația specificată de constructor ori, dacă aceste date nu sunt disponibile, două treimi din turația de întrerupere a alimentării, înainte de eliberarea pedalei de accelerație. De exemplu, această condiție poate fi verificată prin monitorizarea turației motorului sau permițând trecerea unui timp suficient între apăsarea pedalei de accelerație și eliberarea sa, interval care, în cazul vehiculelor din categoriile M2, M3, N2 și N3, trebuie să fie de cel puțin două secunde.

References: articolul 290
 articolul 5
 articolul 6
 articolul 2
 articolul 3
 articolul 10
 articolul 10
 articolul 2
 articolul 20
 articolul 2
 articolul 13
 articolul 9
 articolul 7
 articolul 13
 articolul 14
 articolul 14
 articolul 17
 articolul 18
 articolul 20
 articolul 16
 articolul 23
 articolul 14
 articolul 5
 articolul 23
 articolul 22
 articolul 21
 articolul 21
 articolul 6